
ముంబై : మార్కెట్లో చోటు చేసుకున్న సరికొత్త ఆశావహ స్థితి సూచీలను కొత్త శిఖరాల దిశగా పరుగులు తీయిస్తోంది. శుక్రవారం వారాంతపు ట్రేడింగ్ రోజున నిఫ్టీ మరో కొత్త శిఖరాన్ని చేరగా సెన్సెక్స్ స్వల్ప లాభంతో ముగిసింది. మార్కెట్లో లిక్విడిటీ కూడా విశ్వాసం అత్యున్నత స్థాయిలో నిలిచేందుకు దోహదపడింది. ఉత్తరప్రదేశ్, ఉత్తరాఖండ్ అసెంబ్లీ ఎన్నికల్లో బిజెపి ఘన విజయం తర్వాత దేశీయ మార్కెట్లోకి విదేశీ నిధుల వెల్లువ కొనసాగుతోంది. జిఎస్టి కౌన్సిల్ మరో రెండు బిల్లులకు ఆమోదం తెలపడంతో వాటిని పార్లమెంటులోను, రాష్ర్టాల శాసనసభల్లోను ప్రవేశపెట్టేందుకు మార్గం సుగమం కావడం మార్కెట్లో కొనుగోళ్ల జోరు పెరగడానికి దోహదపడింది. ఒక దశలో నిఫ్టీ కీలక స్థాయి 9200ని దాటి 9218.40 పాయింట్లను తాకింది. ఇది చారిత్రక గరిష్ఠ స్థాయి. చివరికి 6.35 పాయింట్ల లాభంతో 9160.05 పాయుంట్ల వద్ద మరో చారిత్రక గరిష్ఠ స్థాయిలో క్లోజయింది. సెన్సెక్స్ 63.14 పాయింట్లు లాభపడి 29,648.99 పాయింట్ల వద్ద క్లోజయింది. రేడియో సిటీ ఎఫ్ఎం చానల్ను నిర్వహించే జాగరణ్ గ్రూప్నకు చెందిన మ్యూజిక్ బ్రాడ్కాస్ట్ షేర్లు లిస్టింగ్ అయిన తొలి రోజునే విజయఢంకా మోగించాయి. ఈ షేరు బిఎస్ఇలో ఆఫర్ ధర 333 రూపాయలకన్నా 26 శాతం ప్రీమియంపై 420 రూపాయల వద్ద ప్రారంభమైంది. ఇంట్రాడేలో 368 రూపాయల కనిష్ఠ స్థాయిని కూడా తాకినప్పటికీ చివరికి 373.15 రూపాయల వద్ద క్లోజయింది. ఎన్ఎస్ఇలో 24 శాతం ప్రీమియంతో 413 రూపాయల వద్ద ప్రారంభమై చివరికి 372 రూపాయల వద్ద క్లోజయింది. ఐపిఒ 39 రెట్లు ఓవర్ సబ్స్క్రయిబ్ అయింది.

mumbai : marketlo chotu chesukunna sarikotta aasaavaha sthiti suucheelanu kotta sikharaala disagaa parugulu teeyistondi. sukravaaram vaaraantapu trading rojuna nifty maro kotta sikharaanni cheragaa sensex swalpa laabhamtho mugisindi. marketlo likwidity kuudaa vishwaasam atyunnata sthaayilo nilichenduku dohadapadindi. uttarapradesh, uttarakhand assembley ennikallo bijepi ghana vijayam tarvaata desheeya marketloki videshee nidhula velluva konasagutondi. jst counsil maro rendu billulaku aamodam telapadamtho vaatini paarlamentulonu, rashrtala saasanasabhallonu pravesapettenduku maargam sugamam kaavadam marketlo konugolla joru peragadaaniki dohadapadindi. oka dasalo nifty keelaka sthaayi 9200ni daati 9218.40 paayintlanu taakindi. idhi chaaritraka garishta sthaayi. chivariki 6.35 paayintla laabhamtho 9160.05 payuntla vadda maro chaaritraka garishta sthaayilo klojayindi. sensex 63.14 paayintlu labhapadi 29,648.99 paayintla vadda klojayindi. radio city efm chaanalnu nirvahinche jagaran groopnaku chendina music bradcast sherlu listing ayina toli rojune vijayadanka moginchaayi. ee sheru bsilo affer dhara 333 roopaayalakannaa 26 saatam preemiyampai 420 roopaayala vadda praarambhamaindi. intradelo 368 roopaayala kanishta sthaayini kuudaa taakinappatikii chivariki 373.15 roopaayala vadda klojayindi. nsiloy 24 saatam preemiyamtho 413 roopaayala vadda praarambhamai chivariki 372 roopaayala vadda klojayindi. ipo 39 retlu ovar subscrib ayindi.